
57. Majska izložba ULUPUDS-a 2025

Udruženje likovnih umetnika primenjenih umetnosti i dizajnera Srbije (ULUPUDS) najavljuje 57. Majsku izložbu, koja će biti održana 2025. godine pod nazivom „Na(j)zad u sadašnjost!“

Inspirisana jubilejima – 40 godina od premijere filma „Povratak u budućnost“ i 70 godina od prve Majske izložbe – ovogodišnja postavka otvara pitanja o prirodi vremena, ulozi umetnosti u savremenom društvu i izazovima današnjice.

Kroz umetnička promišljanja prošlosti, budućnosti i sadašnjeg trenutka, izložba podstiče dijalog o istini, percepciji i potencijalu umetnosti kao sredstva osvešćivanja, otpora i promene. 
Naziv izložbe nosi višeznačnost – poziv na povratak „nazad“ ka dubljem razumevanju, ali i „najzad“ kao konačni trenutak buđenja i akcije.

„Na(j)zad u sadašnjost!“ je više od umetničkog koncepta – to je imperativ da se vratimo stvarnosti, da je oslušnemo, promenimo i oblikujemo, pre nego što bude kasno.

Izložbene postavke 57. Majske izložbe ULUPUDS-a:
Bioskop Balkan, Fondacija Saša Marčeta: od 5. do 19. maja 2025.
Svečano otvaranje 57. Majske izložbe: 5. maj u 19h

Konak kneginje Ljubice, Sala pod svodovima: od 8. do 29. maja 2025.
Otvaranje izložbe: 8. maj u 19h

Univerzitetska biblioteka "Svetozar Marković": od 12. do 28 maja 2025.
Otvaranje izložbe: 12. maj u 19h

Dom Vojske Srbije, Mala galerija: od 13. do 31. maja 2025.
Otvaranje izložbe: 13. maj u 19h


Autorka koncepta: Jelena Balević, istoričarka umetnosti
Kustoski tim: Jelena Balević i dr Miona Marta Marković
Vizuelni identitet: Dejan Vukelić
Organizator: ULUPUDS

